Zbi rka odločb sodne pr akse 
Zadeva C-3 2 7 / 1 8 PPU  
RO  
(Predlog za sprejetje predhodne odločbe, ki ga je vložilo High Court (Irska))  
„Predhodno odločanje – Nujni postopek predhodnega odločanja – Policijsko in pravosodno  
sodelovanje v kazenskih zadevah – Evropski nalog za prijetje – Okvirni sklep 2002 /584/PNZ –  
Razlogi za neizvršitev – Člen 50 PEU – Nalog, ki so ga izdali pravosodni organi države članice, ki je  
sprožila postopek za izstop iz Evropske unije – Negotovost v zvezi z ureditvijo, ki se bo uporabljala za  
razmerja med to državo in Unijo po izstopu“  
Povzetek – Sodba Sodišča (prvi senat) z dne 19. septembra 2018  
1. Pravosodno sodelovanje v kazenskih zadevah – Okvirni sklep o evropskem nalogu za prijetje in 
postopkih predaje med državami članicami – Predaja osumljenih ali obsojenih oseb odreditvenim 
pravosodnim organom – Obveznost spoštovanja temeljnih pravic in temeljnih pravnih načel – 
Nalog, ki so ga izdali organi države članice, ki je sprožila postopek za izstop iz Unije – 
Tveganje za iskano osebo, da bo prikrajšana za temeljne pravice in pravice, ki izhajajo Okvirnega 
sklepa o nalogu za prijetje – Preveritev s strani izvršitvenega pravosodnega organa – Obseg 
(člena 2 PEU in 6 PEU; Listina Evropske unije o temeljnih pravicah, člen 4; Okvirni sklep Sveta 
2002 /584, kakor je bil spremenjen z Okvirnim sklepom 2009 /299, člena 1(3) in 15(2)) 
2. Države članice – Izstop iz Evropske unije – Posledice – Pravosodno sodelovanje v kazenskih 
zadevah – Okvirni sklep o evropskem nalogu za prijetje in postopkih predaje med državami 
članicami – Izdaja naloga za prijetje s strani države članice, ki želi izstopiti – Posledica obvestila 
o umiku na obveznosti države članice izvršiteljice – Neučinkovanje pred izstopom države članice 
izdajateljice iz Unije 
(člen 50 PEU; Listina Evropske unije o temeljnih pravicah; Okvirni sklep Sveta 2002 /584, kakor je 
bil spremenjen z Okvirnim sklepom 2009 /299) 
1. Glej besedilo odločbe. 
(Glej točke od 37 do 42, 49 in 50.) 
2. Člen 50 PEU je treba razlagati tako, da zgolj uradno obvestilo države članice o nameravanem 
izstopu iz Evropske unije v skladu s tem členom ne povzroči, da mora – v primeru izdaje evropskega 
naloga za prijetje zoper osebo s strani te države članice – izvršitvena država članica zavrniti izvršitev 
tega evropskega naloga za prijetje ali odložiti njegovo izvršitev, dokler ne bo jasno, kakšna pravna 
ureditev bo veljala v odreditveni državi članici po njenem izstopu iz Evropske unije. Če ni resnih in 
utemeljenih razlogov za prepričanje, da za osebo, za katero je bil izdan ta evropski nalog za prijetje, 
obstaja tveganje, da bo prikrajšana za pravice, ki jih priznavata Listina Evropske unije o temeljnih 
pravicah in Okvirni sklep Sveta 2002 /584/PNZ z dne 13. junija 2002 o evropskem nalogu za prijetje in 
postopkih predaje med državami članicami, kakor je bil spremenjen z Okvirnim sklepom Sveta 
SL 
ECLI:EU:C:2018 :733 1 
POVZETEK – ZADEVA C-327/18 PPU  
RO  
2009 /299/PNZ z dne 26. februarja 2009 , po izstopu odreditvene države članice iz Evropske unije, 
izvršitvena država članica ne more zavrniti izvršitve tega evropskega naloga za prijetje, dokler je 
odreditvena država članica del Evropske unije. V zvezi s tem je treba poudariti, da posledica tega 
uradnega obvestila ni opustitev uporabe prava Unije v državi članici, ki je uradno obvestila, da 
namerava izstopiti iz Unije, in zato to pravo, ki vključuje določbe Okvirnega sklepa ter načeli 
vzajemnega zaupanja in medsebojnega priznavanja, ki sta z njim neločljivo povezani, v tej državi 
v celoti ostane v veljavi do njenega dejanskega izstopa iz Unije. Zato je v zadevi, kakršna je ta iz 
postopka v glavni stvari, kot je navedel generalni pravobranilec v točki 70 sklepnih predlogov, za 
odločitev, ali je treba izvršiti evropski nalog za prijetje, bistveno, da izvršitveni pravosodni organ pri 
sprejemanju te odločitve lahko domneva, da bo odreditvena država članica v zvezi z osebo, ki bo 
dejansko predana, v bistvu uporabila vsebino pravic, ki izhajajo iz Okvirnega sklepa in ki se 
uporabljajo za obdobje po predaji, po izstopu te države članice iz Unije. To je mogoče domnevati, če 
nacionalno pravo odreditvene države članice v bistvu vsebuje vsebino teh pravic, zlasti zaradi 
ohranitve udeležbe zadevne države članice v mednarodnih konvencijah, kot sta Evropska konvencija 
o izročitvi z dne 13. decembra 1957 in EKČP, tudi po izstopu te države članice iz Unije. Samo če 
obstajajo oprijemljivi indici, iz katerih bi izhajalo nasprotno, lahko izvršitveni pravosodni organi 
zavrnejo izvršitev evropskega naloga za prijetje. 
(Glej točke 45, 61, 62 in izrek.) 
ECLI:EU:C:2018 :733 2